als_Latn dik_Latn sag_Latn
Akuzat e Tom Doshit, zbardhet dëshmia e “Tonit”: S’dhashë porosi për vrasjen e deputetëveNë fokus e Enjte, 12 Mars, 2015 | 14:50 pm
UPDATE/Për pesë orë e 40 minuta, Fajton Skënderi, i përmendur ditët e fundit edhe me emrin “Toni” dëshmoi dje në Prokurorinë e Krimeve të Rënda. Ai dha deklarime para prokurorit që po heton akuzat e Tom Doshit për një skenar vrasjeje ndaj tij.
Biznesmeni Fajton Skënderi, 46 vjeç, është paraqitur në organin e akuzës rreth orës 09.00 të mëngjesit të djeshëm. Ai ishte i shoqëruar nga forcat speciale të Policisë, ndërsa hyri në godinën e Krimeve të Rënda përmes tunelit të sigurisë.
Grupi i policëve shoqërues të Skënderit përbëhej nga efektiva të sektorit të mbrojtjes së dëshmitarëve. Pasi ka hyrë në Prokurori, Fajton Skënderi ka dhënë deklarimet e tij para prokurorit, Përparim Kulluri dhe hetuesit të çështjes Ervin Brahaj.
Në deklarimet e tij, Fajton Skënderi, sipas Prokurorisë ka pohuar se është i gatshëm të ballafaqohet me Tom Doshin dhe Durim Bamin për të mohuar në prani të tyre akuzat se ka qenë porositës apo ndërmjetës për ndonjë plan vrasjeje.
DËSHMIA NË PROKURORI
Fajton Skënderi ka mohuar para prokurorëve të ketë qenë pjesë e skenarit që përmendet në akuzat e deputetit Tom Doshi. I kthyeri nga Gjermania tri ditë më parë, u ka thënë prokurorëve se nuk ka njohje të afërt me kryetarin e Kuvendit, Ilir Meta, dhe bashkëshorten e tij Monika Kryemadhi.
Thirrja e Prokurorise
Fajton Skënderi, i përmendur me pseudonimin “Toni” në deklarimet e Tom Doshit, ishte thirrur disa ditë më parë në organin e akuzës. Duke qenë se nga sistemi TIMS ishte konfirmuar largimi i tij kohë më parë jashtë Shqipërisë, grupi i hetimit ishte në pritje për marrjen e deklarimeve.
Ditën e djeshme, pas mbërritjes në Tiranë, mësohet se Fajton Skënderi ka marrë kontakt me grupin e hetimit dhe ka konfirmuar se ishte i gatshëm për t’u paraqitur për dhënien e sqarimeve që ai ka për çështjen. Ai do të pyetet si person që mund të ketë dijeni për çështjen.
Prokuroria ka vendosur menjëherë orën kur do të presë dëshmitarin për të marrë prej tij deklarimet në lidhje me çështjen penale të hapur për akuzën “vrasje e funksionarëve publikë, e mbetur në tentativë”.PERSONAZHI
Përpara se të kthehej në Shqipëri, mësohet se dëshmitari i thirrur nga Prokuroria ka kërkuar informacion nëse ndaj tij kishte ndonjë urdhër ndalimi apo shoqërimi nga Policia dhe Prokuroria. Pasi ka marrë konfirmimin se nuk kishte probleme ligjore, mësohet se ai ka ardhur në Shqipëri me vullnetin e tij, ku do të paraqitet në Prokurorinë e Krimeve të Rënda si dëshmitar.
Emri i Fatjon Skënderit doli në publik për herë të parë nga deklarata e ministrit të Brendshëm, Saimir Tahiri, javën e kaluar. Tahiri, duke cituar bisedat me Tom Doshin, nënvizoi pretendimin se Fajton Skënderi kishte qenë në grupin e personave që ishin pjesë e skenarit për vrasjen e dy deputetëve. Ministri i Brendshëm evidentoi faktin se ndaj Fajton Skënderit ishte kryer një atentat në hyrje të autostradës Tiranë-Durrës në datën 1 shtator 2014.
Kjo ngjarje nuk rezulton të jetë publikuar në komunikatat ditore të Policisë në kohën kur ka ndodhur. Ndërkohë, mësohet se pas atentatit në autostradë, në shumicën e kohës Fatjon Skënderi ka qëndruar jashtë Shqipërisë, kryesisht në Gjermani. Ai më parë është dënuar nga gjykatat shqiptare me 6 vjet burg në vitin 2007 për një çështje të hapur për trafik droge pas arrestimit në vitin 2005. Këtë dënim Fajton Skënderi e ka kryer.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn